钦定古今图书集成/方舆汇编/职方典/第1512卷 > 《镇南楼》邓子龙
## 钦定古今图书集成/方舆汇编/职方典/第1512卷 > 《镇南楼》邓子龙

“丈夫生世间，岂为儿女谋。”纲常七尺躯，何不觅封侯。
仗剑眼空天下事，浩然之气凌青霄。百战身披数十
痕，手开双石三夺槊。义胆忠肝格鬼神，叱咤咆哮走
雷电。醉来解带大树眠，诗成落笔扬雄辩。君不见滇
南财竭苦用兵，遐天耳目遥《金殿》永平夫少妇运多，
腾阳米贵彝金贱。潞江初瘴鸟不飞，猛林旧垒乌欲
啼。晓传露布晚报警，平民疲困何时醒。愿将一战百
蛮空，笑谭颠倒乾坤整。